पाएं अपने शहर की ताज़ा ख़बरें और फ्री ई-पेपरडाउनलोड करें
दमोह में कोरोना कर्फ्यू में चेकिंग के दौरान उस समय अफरा-तफरी मच गई, जब एक युवक हाथ में तलवार लेकर चौराहे पर पहुंच गया। वह पुलिस से बोला- कहां है कोरोना, मुझे कोरोना करके बताओ, मैं माता का भक्त हूं। पुलिस ने युवक को समझाइश देकर शांत कराया और तलवार जब्त की। पुलिस ने उसे हिरासत में ले लिया।
घंटाघर चौराहे पर पुलिस टीम शनिवार दोपहर चेकिंग कर रही थी। इसी दौरान फुटेरा मोहल्ला की ओर से एक युवक पैदल ही सड़क पर तलवार लहराते हुए पहुंच गया। पुलिस ने उसे रोका, तो उसने तलवार ऊपर उठा ली। यह देख पुलिस ने उसे समझाइश दी। तलवार जब्त की।
युवक को पुलिस पकड़कर ले जाने लगी, तो वह पुलिसकर्मियों से छूटकर हंगामा करने लगा। उसने चिल्लाते हुए कहा- कहां है कोरोना..., कोई कोरोना नहीं है...मैं माता का भक्त हूं...मुझे कोरोना करके बताओ...। पुलिस के सामने ही व्यक्ति ने कहा- मैं मन्नू बडग़ैंया, मेरा कोई कुछ नहीं कर सकता। हालांकि पुलिस युवक को पकड़कर कोतवाली ले गई। बताया गया, युवक की मानसिक स्थिति ठीक नहीं है। आए दिन वह ऐसी हरकतें करता रहता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn